Title: ประกาศองค์การสะพานปลา เรื่อง การดำเนินงานตามพระราชบัญญัติข้อมูลข่าวสารของราชการ พ.ศ. 2540 เกี่ยวกับข้อมูลข่าวสารส่วนบุคคล

ประกาศองค์การสะพานปลา

ประกาศองค์การสะพานปลา
เรื่อง
การดำเนินงานตามพระราชบัญญัติข้อมูลข่าวสารของราชการ
พ.ศ.
๒๕๔๐ เกี่ยวกับข้อมูลข่าวสารส่วนบุคคล
-----------------------

                        เพื่อให้เป็นไปตามมาตรา
๒๓ (๓) แห่งพระราชบัญญัติข้อมูลข่าวสารของ
ราชการ พ.ศ. ๒๕๔๐
ที่กำหนดให้หน่วยงานของรัฐปฏิบัติเกี่ยวกับระบบข้อมูลข่าวสาร
ส่วนบุคคล โดยจัดให้มีการพิมพ์ในราชกิจจานุเบกษา
และตรวจสอบแก้ไขให้ถูกต้องอยู่เสมอ
                        องค์การสะพานปลาจึงได้ทำการจัดระบบข้อมูลข่าวสารส่วนบุคคล
ดังนี้
                        กองบริหารทั่วไป
                        (ก)  ประเภทของบุคคลที่มีการเก็บข้อมูลไว้
                               -  ผู้อำนวยการ องค์การสะพานปลา
                               -  พนักงานและพนักงานบริการ องค์การสะพานปลา
                        (ข)  ประเภทของระบบข้อมูลข่าวสารส่วนบุคคล
                               -  แฟ้มประวัติ
                               -  การฝึกอบรม ศึกษาดูงาน
                        (ค)  ลักษณะการใช้ข้อมูลตามปกติ
                               - 
ใช้ในการบริหารงานบุคคลขององค์การสะพานปลา
                        (ง) 
วิธีการขอตรวจดูข้อมูลข่าวสารของเจ้าของข้อมูล
                               -  กรอกคำขอตามแบบที่กำหนด
                        (จ)  วิธีการขอให้แก้ไขเปลี่ยนแปลงข้อมูล
                               - 
แสดงความจำนงขอแก้ไขข้อมูลหรือหลักฐานที่เกี่ยวข้อง
                        (ฉ)  แหล่งที่มาของข้อมูล
                               -  เจ้าของข้อมูล
                               -  คำสั่งแต่งตั้ง โยกย้าย
เลื่อนขั้นเงินเดือน
                               -  ประกาศนียบัตรผู้ผ่านการอบรม

                                                               ประกาศ ณ วันที่ ๒๘ มิถุนายน พ.ศ.
๒๕๔๕

นิตยา  ข้องเกี่ยวพันธุ์
                                                                         รองผู้อำนวยการ ฝ่ายปฏิบัติการ
                                                              รักษาการแทน ผู้อำนวยการองค์การสะพานปลา

[รก.๒๕๔๕/๖๔ง/๙๓/๘ สิงหาคม ๒๕๔๕]

                                                                        พุทธชาด
/พิมพ์
                                                                        ๕
พฤศจิกายน ๒๕๔๕
                                                                        A+B
(C)